Public procurement notice: Prior Information Notice Without Call For Competition
Published: 2023-03-17
Buyer: LapIT Oy
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä on ilmoitus tietopyynnön käynnistämisestä osana hankinnan valmistelua ja suunnittelua. Tämä ei ole hankintailmoitus eikä tällä aloiteta varsinaista tarjouskilpailua tulevasta hankinnasta. Tavoitteena on kartoittaa markkinoita ja käynnistää avoin vuorovaikutusprosessi hankintayksikön ja potentiaalisten palveluntarjoajien välillä ja käydä läpi vaihtoehtoisia näkemyksiä sekä ratkaisuehdotuksia hankintayksikön vaatimuksia vastaavan hankinnan kilpailuttamiseksi. Osallistuminen tietopyyntöön tai sen jälkeen toteutettavaan uuteen tietopyyntöön tai markkinavuoropuheluun ei sido palveluntarjoajaa tarjouskilpailuun osallistumiseen, eikä myöskään ole edellytyksenä myöhemmin varsinaiseen tarjouskilpailuun osallistumiselle. Tähän tietopyyntöön vastaamatta jättäminen ei sulje pois osallistumista mahdolliseen varsinaiseen tarjouskilpailuun. Tietopyyntöön vastaaminen ei vaikuta palveluntarjoajan asemaan itse tarjouskilpailussa. Tietopyyntöön on mahdollista esittää kommentteja. Tämän tietopyynnön jälkeen Tilaaja mahdollisesti järjestää toisen tietopyyntökyselyn sekä erillisen markkinavuoropuhelun, ennen varsinaisen hankinnan kilpailutuksen käynnistymistä. Osallistuminen mahdolliseen markkinavuoropuheluun ei sido palveluntarjoajaa tarjouskilpailuun osallistumiseen, eikä myöskään ole edellytyksenä myöhemmin varsinaiseen tarjouskilpailuun osallistumiselle. Markkinavuoropuheluun tulematta jättäminen ei sulje pois osallistumista mahdolliseen varsinaiseen tarjouskilpailuun. Markkinavuoropuhelutilaisuuteen osallistuminen ei myöskään vaikuta palveluntarjoajan asemaan itse tarjouskilpailussa. Markkinavuoropuhelussa on mahdollista esittää kommentteja sekä käydä avointa keskustelua hankintaa valmistelevien hankintayksikön edustajien kanssa sekä muiden paikallaolevien kesken.
LapIT Oy on Pohjois-Suomen kuntien ja kuntaomisteisten yhtiöiden omistama yhtiö, joka palvelee omistaja-asiakkaitaan kaikissa ICT-asioissa. LapIT Oy ylläpitää järjestelmät, hankkii laitteet ja hoitaa kilpailutuksen.
LapIT Oy (Tilaaja) pyytää kommentteja, vaihtoehtoisia näkemyksiä sekä ratkaisuehdotuksia Tilaajan vaatimuksia vastaavan hankinnan kilpailuttamiseksi, jonka kohteena on organisaatioiden sisäinen pikaviestintä- ja häiriötilanneratkaisun kokonaisuus. Hankinnan kilpailutuksessa LapIT Oy toimii hankintayksikkönä ja vastaa Tilaajan roolissa hankinnan kilpailutuksesta. LapIT Oy vastaa Tilaajana ostopalvelusopimuksesta valittavan palveluntuottajan kanssa sekä palvelusopimuksista omistaja-asiakkaidensa kanssa. Valmisteilla ja suunnitteilla oleva hankinnan kokonaisuus hankitaan LapIT Oy:n omistaja-asiakkaiden organisaatioiden sisäisen pikaviestintä- ja häiriötilanneratkaisun tarpeisiin. Omistaja-asiakkaiden organisaatiot ovat kuntia, koulutuskuntayhtymiä, kuntaomisteisia yhtiöitä sekä hyvinvointialueen yksiköitä.
Vastaukset tietopyyntöön pyydetään toimittamaan 23.3.2023 klo 23.00 mennessä sähköpostitse osoitteeseen: kilpailutus@lapit.fi.
Selvyyden vuoksi pyydämme otsikoimaan vastauksenne: TIETOPYYNTÖ: Pikaviestintä- ja häiriötilanneratkaisun hankinta / yrityksenne nimi.
Mikäli vastauksenne sisältää liike- ja ammattisalaisuuksia tai muuta salassa pidettävää tietoa, pyydämme, että yksilöitte ja merkitsette ao. tiedot selvästi.